สถานีต่อไป 1,400 จุด โมนิก้าและทีมงาน
*สถานการณ์ของตลาดหุ้นไทยเปลี่ยนไปเปลี่ยนมาได้ตลอดเวลา บางจังหวะก็ทะยานขึ้นอย่างร้อนแรง บางจังหวะก็ทรุดลงฮวบฮาบ เล่นเอานักเล่นบางกลุ่มปรับตัวไม่ทันกับสถานการณ์นั้น “โมนิก้า” ถือเป็นเรื่องของกระบวนการทางความคิดของตัวบุคคล ไม่ใช่เนื้อหาที่จะเม้าท์มอยด์กันอย่างสุดติ่งกระดิ่งแมวในวันนี้ ซึ่งเป็นเหตุผลที่ทำให้เดี๊ยนมีอาการ aggressive ผิดหูผิดตาไงล่ะค่ะ
4 ก.ย. 2558

*สถานการณ์ของตลาดหุ้นไทยเปลี่ยนไปเปลี่ยนมาได้ตลอดเวลา บางจังหวะก็ทะยานขึ้นอย่างร้อนแรง บางจังหวะก็ทรุดลงฮวบฮาบ เล่นเอานักเล่นบางกลุ่มปรับตัวไม่ทันกับสถานการณ์นั้น “โมนิก้า” ถือเป็นเรื่องของกระบวนการทางความคิดของตัวบุคคล ไม่ใช่เนื้อหาที่จะเม้าท์มอยด์กันอย่างสุดติ่งกระดิ่งแมวในวันนี้ ซึ่งเป็นเหตุผลที่ทำให้เดี๊ยนมีอาการ aggressive ผิดหูผิดตาไงล่ะค่ะ
*เนื่องจากข้อมูลที่เดี๊ยนมีอยู่ในมือ กองทุนมีอยู่ในมือ หรือแม้แต่ปอบผีฟ้าก็มีอยู่ในมือนั้น มันเป็นเรื่องของแนวทางการลงทุนในช่วงตลาดหุ้นแกว่งตัวรอข่าวดี ขณะที่ข่าวร้ายต่างๆ มีการรับรู้กันอย่างหมดไส้หมดพุงไปแล้วนั้น “โมนิก้า” ถือเป็นอีกหนึ่งกิมมิคที่นักเล่นต้องทำตัวพลิ้วไหวดั่งสนต้องลม และถ้ามองไปข้างหน้าจะเห็นองค์ประกอบที่ทำให้ดัชนีวิ่งขึ้นไปหาแนวต้าน 1,400 จุดนะจะบอกให้
*ตรงนี้เป็นข้อมูลที่ “โมนิก้า” ย้ำแล้วย้ำอีกเป็นประจำ และยังเชื่อว่า หากดัชนียืนหยัดเหนือแนวรับ 1,380 จุดได้อย่างมั่นคง ก็ไม่มีอะไรต้องวอรี่อีกต่อไป! ไม่ว่าจะเป็นสถานการณ์ราคาน้ำมันดิบที่เริ่มทรงตัว มาตรการอัดฉีดเม็ดเงินเข้าสู่ระบบเศรษฐกิจที่เป็นเนื้อเป็นหนังมากขึ้น หรือแม้กระทั่งเฟดมีแนวโน้มชะลอการขึ้นดอกเบี้ย ฯลฯ มันเป็นหนังม้วนเดิมที่ฉายซ้ำวนไปวนมานะคะ
*เมื่อสถานการณ์หลายอย่างไม่มีอะไรบ่งชี้ว่าแย่ลง ดัชนีถึงกระชากขึ้นมาปิดที่ 1,383.48 จุด บวกไป 11.03 จุด ด้วยมูลค่าการซื้อขาย 4.13 หมื่นล้านบาทอย่างง่ายดาย พร้อมกับล้างอาถรรพ์ “ขึ้นวัน ลงวัน” และยังทำให้รูปแบบของดัชนีอยู่ในโหมด double top อีกครั้งนั้น มันเกิดจากแรงซื้อกองทุนที่อัดเงินเข้ามา 3 พันล้านบาท ภาพการลงทุนถึงดูดีเหลือเกินเจ้าค่ะ
*วันนี้ถึงต้องมานั่งประเมินกันว่า หุ้นโรงหมอ BDMS  BH  CHG ใช่หุ้นทางเลือกของนักลงทุนรายย่อยไหม? หากคิดว่า ไม่ใช่! ก็ปล่อยให้กองทุนลากกันต่อ และอย่าได้หาเหตุผลร้อยแปดพันเก้าเพื่อลากตัวเองเข้าไปมีส่วนร่วมอีกเลย งานนี้เม้าท์ได้ทันทีว่า หากไม่ไวจริงๆ อย่าเพิ่งเข้าดีกว่า บวกกับไม่มีเปเปอร์เข้ามาซัพพอร์ต จึงน่าจะเหลือแก๊ปให้วิ่งอีกไม่เยอะ โดยรายแรกปิดที่ระดับ 20 บาท บวกไป 0.90 บาท หรือขึ้นไป 4.70% รายถัดมาปิดที่ 253 บาท บวกไป 15 บาท หรือขึ้นไป 6.30% ส่วนรายสุดท้ายปิดที่ 2.24 บาท บวกไป 0.12 บาท หรือขึ้นไป 5.70% มันเป็นเรื่องการซื้อคืนธรรมดาๆ หลังจากขายออกมาเยอะไงล่ะจ๊ะ
*ด้วยเหตุนี้ถึงทำให้ “โมนิก้า” มองข้ามช็อตไปยังหุ้น EA ซึ่งเป็นหุ้นสุดเลิฟที่เม้าท์ถึงเท่าไหร่ ก็ไม่เคยเบื่อสักที เพราะของมันรู้ๆ กันว่า โครงการขึ้นได้จริง..กำไรทำได้จริง หุ้นไม่ขึ้นวันนี้..วันหน้าก็ต้องขึ้นอยู่ดี และถือเป็นโชคสองเด้งของคนที่เชื่อตามคำแนะนำของเดี๊ยนว่า ราคาใต้ 20 บาท มันถูกมากๆ ต้องช้อนให้เต็มที่ ขณะที่วานนี้หุ้นปิดที่ระดับ 21.60 บาท บวกไป 1.60 บาท หรือขึ้นไป 8% ด้วยมูลค่า 330 ล้านบาทแบบนี้..คุ้มกับการลงทุนสุดๆ นะจะบอกให้
*เหมือนกับในรายของหุ้นบันเทิงเริงรำ RS ยังคงเป็นอีกหนึ่งทางเลือกสำคัญที่ “โมนิก้า” มักจะเหลียวดูเป็นประจำทุกครั้งที่ตลาดหุ้นถีบตัวขึ้นแรง และวานนี้ก็ทำให้บรรดามือเก๋าได้เฮกันถ้วนหน้า หลังไต่ระดับขึ้นมาปิดที่ 11.40 บาท บวกไป 1 บาท หรือขึ้นไป 9.60% ด้วยมูลค่า 350 ล้านบาท ขณะที่ยอดเก่าทำไว้ที่ระดับ 13 บาทแบบนี้ วันนี้ต้องไหลตามน้ำอีกสักวันแล้วล่ะ
*เช่นเดียวกับในรายของ LIVE ถ้าไม่จี้ก็คงไม่มีแอ็กชั่นอะไรเกิดขึ้น “โมนิก้า” ถึงรู้สึกดีใจที่เห็นหุ้นวิ่งขึ้นมาปิดที่ 0.84 บาท บวกไป 0.07 บาท หรือขึ้นไป 9% ด้วยมูลค่า 200 ล้านบาท เหมือนเป็นการบอกเป็นนัยให้คนทั่วไปรู้ว่า ยังมีไฟ! การขึ้นเที่ยวนี้เป็นแค่น้ำจิ้มๆ ของจริงที่รอเปิดตัวอย่างอลังการงานสร้างจะเริ่มเห็นในไตรมาส 4 วันนี้ถึงต้องช่วยกันให้กำลังใจ..คนทำดีต้องชื่นชม..จริงไหม? น้องหลุยส์..อิอิอิ
*ไหนๆ เม้าท์ถึงดาวเด่นของตลาดหุ้นทั้งที “โมนิก้า” ขอย้อนกลับไปดู IRCP เพื่อเปิดมุมมองใหม่ๆ ให้กับเหล่านักเล่นสักหน่อย จู่ๆ กระชากขึ้นแรงโดยไม่บอกให้ใครรู้ เดี๊ยนถือเป็นความท้าทายของผู้เล่นอย่างแท้จริง บวกกับปัจจัยพื้นฐานไม่เอื้อเหมือนเมื่อก่อน และการที่หุ้นวิ่งขึ้นมาปิด 6.75 บาท บวกไป 1.55 บาท หรือขึ้นไป 30% ด้วยมูลค่าการซื้อขาย 222 ล้านบาท จึงน่าจะเป็นแค่ลูกติดพันกระมั้ง!
*เหมือนกับในรายของ UWC วานนี้เด้งขึ้นมาปิดที่ 0.45 บาท บวกไป 0.05 บาท หรือขึ้นไป 12.50% ด้วยมูลค่า 137 ล้านบาท “โมนิก้า” มองด้วยสายตาเปล่าๆ น่าจะเป็นเพียงแค่การเด้งขึ้นตามภาวะตลาด ไม่มีอะไรต้องวิเคราะห์ให้ปวดสมองแม้แต่นิดเดียว จึงกลายเป็นทางเลือกสำหรับขาลุยโดยเฉพาะ เดี๊ยนถึงไม่อยากจะห้ามปรามอะไรทั้งสิ้น เพราะจังหวะนี้เป็นการเข้าทำเร็วนะจะบอกให้
*ป.ล. ขอย้ำว่า แมงเม่าเคยเล่นหุ้นสไตล์ไหน วันนี้ขอให้เล่นสไตล์เดิม อย่าเดินไปเล่นเกมของกองทุนเป็นอันขาด และอย่าลืมว่า “พวกเราซื้อหุ้น ไม่ได้ซื้อดัชนี” นะจ๊ะ